Gianfranco Baron/Còs' é-lo la vita
Artorn

Còs' é-lo la vita? 
Ricordo di Fabrizio Frizzi.

Fé quaicòs ch'a conta.

Fabrissi, a l'ha finì la soa esistensa,
un òm brilant, da col soris contagios
e mi coma tanti sòi amirator giojos,
im sento 'ndrinta bugè la cossiensa.

Mi sensa spatuss i son content
ëd arcòrdèlo e amirélo con piasì,
përchè 'n silensi a l'ha daje l'avnì
a cola masnà malavìa e soferent.

La vita ch'it vive a peul esse dura
curta, lusenta, o carià 'd miseria,
ma lòn ch'at fà la diferensa seria
a l'é se ti 't l'has spendula con cura.

J' applaus, ël sucess en bel di së smonta
ma 'n bon gest ëdcò dòp la vita a conta.

Leteratura piemontèisa
Poesìa
Gianfranco Baron